Na podlagi 62. člena [Zakona o lokalni samoupravi](http://www.pisrs.si/Predpis.aspx?id=ZAKO307&pogled=osnovni)(Uradni list RS, št. 94/07-uradno prečiščeno besedilo, 27/08-odl. US, 76/08, 79/09, 51/10, 84/10-odl. US, 40/12 – ZUJF, 14/15 – ZUUJFO, 76/16-odl. US, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE), 233. člena [Zakona o varstvu okolja](http://www.pisrs.si/Predpis.aspx?id=ZAKO1545&pogled=osnovni) (Uradni list RS, št. 44/22), 3. in 7. člena [Zakona o gospodarskih javnih službah](http://www.pisrs.si/Predpis.aspx?id=ZAKO272&pogled=osnovni) (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN, 57/11), 3. člena [Zakona o prekrških](http://www.pisrs.si/Predpis.aspx?id=ZAKO2537&pogled=osnovni) (Uradni list RS, št. 29/11-uradno prečiščeno besedilo, 21/13, 111/13, 74/14-odl. US, 92/14-odl. US, 32/16, 15/17-odl. US, 27/17 – ZPro, 73/19-odl. US, 175/20 – ZIUOPDVE, 195/20, 5/21-odl. US, 15/21 – ZDUOP, 123/21 – ZPrCP-F, 206/21 – ZDUPŠOP), [Uredbe o odpadkih](http://www.pisrs.si/Predpis.aspx?id=URED5368&pogled=osnovni) (Uradni list RS, št. 77/22) in 15. člena [Statuta Občine Kidričevo](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77)(Uradno glasilo slovenskih občin, št. 62/16 in 16/18) je Občinski svet Občine Kidričevo na svoji \_\_\_\_ seji, dne \_\_\_\_, sprejel

**ODLOK**

**o dopolnitvi Odloka o načinu opravljanja obveznih občinskih**

**gospodarskih javnih služb ravnanja s komunalnimi odpadki v Občini Kidričevo**

1. **člen**

V Odloku o načinu opravljanja obveznih občinskih gospodarskih javnih služb ravnanja s komunalnimi odpadki v Občini Kidričevo (Uradno glasilo slovenskih občin, št. 57/17; v nadaljevanju: odlok) se v drugem odstavku 15. člena odloka, doda nova druga alineja, ki glasi:

» - pravico do uporabe počitniške hiše, vikenda, praznega stanovanja ali poslovne enote, v kateri ni stalno prijavljenih stanovalcev in ni v stalni uporabi;«.

1. **člen**

Dosedanja druga in tretja alineja drugega odstavka 15. člena odloka postaneta tretja in četrta alineja.

1. **člen**

Ta odlok začne veljati petnajsti dan po objavi v Uradnem glasilo slovenskih občin.

Številka: 007-7/2017

Datum:

**O B R A Z L O Ž I T E V:**

Občinski svet Občine Kidričevo je na 22. redni seji občinskega sveta, dne 28.9.2017, obravnaval osnutek Odloka o načinu opravljanja obveznih občinskih gospodarskih javnih služb ravnanja s komunalnimi odpadki v Občini Kidričevo (v nadaljevanju: odlok) in ga s sklepom, št. 007-7/2017 z dne 3.10.2017, potrdil. Na 24. redni seji, dne 7.12.2017, je potrdil predlog odloka. Odlok je bil objavljen v Uradnem glasilo slovenskih občin dne 15.12.2017 in je pričel veljati 15 dan po objavi.

Dopolnitev drugega odstavka 15. člena odloka je oblikovana na podlagi določila 7.9 točke 3. člena [Zakona o varstvu okolja](http://www.pisrs.si/Predpis.aspx?id=ZAKO1545&pogled=osnovni) (Uradni list RS, št. 44/22; v nadaljevanju ZVO-2), ki določa, da je imetnik ali imetnica odpadkov povzročitelj odpadkov ali pravna ali fizična oseba, ki ima odpadke v posesti. Povzročitelj ali povzročiteljica odpadkov (v nadaljnjem besedilu: povzročitelj odpadkov) pa je povzročitelj obremenitve, ki je pravna ali fizična oseba, katere delovanje povzroča nastajanje odpadkov (izvirni povzročitelj odpadkov), ali pravna ali fizična oseba, ki izvaja predobdelavo, mešanje ali druge postopke predelave ali odstranjevanja odpadkov, s katerimi se spreminjajo lastnosti ali sestava teh odpadkov (7.8. točka 3. člena ZVO-2).

Z dopolnitvijo odloka se bo udejanjilo izvajanje četrtega odstavka 54. člena odloka, ki določa: *»Za posamezno počitniško hišo, vikend, prazno stanovanje ali poslovno enoto, kjer ni stalno prijavljenih stanovalcev in ni v stalni uporabi, se za porazdelitev količine opravljenih storitev javne službe ravnanja s komunalnimi odpadki upošteva ena tretjina najmanjše velikosti zabojnika (80 litrov) in najmanjša pogostost odvoza, ki ureja opravljanje javne službe zbiranja določenih vrst komunalnih odpadkov.«*.

Besedilo četrtega odstavka 54. člena odloka je oblikovano na podlagi osmega odstavka 23. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. Uradni list RS, št. 87/12, 109/12, 76/17, 78/19, 49/20 - ZIUZEOP, 44/22 - ZVO-2), ki pravi, da za stavbo, v kateri ni stalno prijavljenih prebivalcev in za katero ni podatka o velikosti zabojnika, se za porazdelitev količine opravljenih storitev javne službe ravnanja s komunalnimi odpadki upoštevata najmanj ena tretjina najmanjše velikosti zabojnika (npr. v našem primeru 80 l) in najmanjša pogostost odvoza v skladu z občinskim predpisom, ki ureja opravljanje javne službe zbiranja določenih vrst komunalnih odpadkov.

Glede na navedeno predlagam Občinskemu svetu Občine Kidričevo, da osnutek (predlog) Odloka o dopolnitvah Odloka o načinu opravljanja obveznih občinskih gospodarskih javnih služb ravnanja s komunalnimi odpadki v Občini Kidričevoobravnava in sprejme po skrajšanem postopku za sprejem odlokov v skladu s 78. členom PoslovnikaObčinskega sveta Občine Kidričevo (Uradno glasilo slovenskih občin, št. 36/17 in 16/18), saj gre za manj zahtevne dopolnitve odloka.

Anton LESKOVAR,

župan Občine Kidričevo